Gonorrhoea	
Tripper, kankó, BNO10: A54
	
1. Kórokozó:	Neisseria gonorrhoeae	
2. Teendők a beteggel	
2.1. Jelentés:	Bejelentésre kötelezett a megerősített eset.	
	2.1.1. Esetek osztályozása	
	Gyanús eset	---	
	Valószínűsíthető eset
	Minden olyan személy, akinél teljesülnek a klinikai feltételek és fennáll az epidemiológiai kapcsolat.	
	Megerősített eset
	Minden olyan személy, akinél teljesülnek a laboratóriumi feltételek.	
	2.1.2. Feltételek	
	Klinikai kritérium	Az alábbi hat tünet legalább egyike:
- Purulens húgycsőgyulladás,
- Mucopurulens endocervicitis,
- mellékhere-gyulladás
- végbélgyulladás,
- torokgyulladás,
- izületi gyulladás
vagy
minden olyan újszülött, akinek kötőhártya-gyulladása van
vagy
minden olyan leánygyermek, akinek gennyes hüvelygyulladása van (vulvovaginitis gonorrhoica infantum). 	
	Epidemiológiai kritérium	Laboratóriumi vizsgálattal igazoltan gonorrhoeában szenvedő beteggel (fertőzöttel) történt szexuális kapcsolat inkubációs időn belül vagy fertőzött váladékkal történt kontamináció aszexuális úton vagy laboratóriumi vizsgálattal igazoltan gonorrhoeában szenvedő anya újszülöttje (perinatalis transzmisszió).	
	Laboratóriumi kritérium	Az alábbi három feltétel legalább egyike:
- Neisseria gonorrhoeae baktérium izolálása klinikai mintából,
- Neisseria gonorrhoeae nukleinsav kimutatása klinikai mintában,
- Sejten belüli Gram-negatív diplococcusok mikroszkópos kimutatása férfitől származó, húgycsőből vett mintában.	
2.2. Elkülönítés:	Nem szükséges. Csecsemő- és gyermekgondozónők a kezelés alatt és az azt követő kontrollvizsgálatig munkájukat nem végezhetik.	
2.3. Mikrobiológiai vizsgálat:	2.3.1. Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. A diagnózis felállítása férfiaknál Gram-szerint festett kenet mikroszkópos vizsgálatával (urethralis váladék), illetve nőknél tenyésztéssel (urethralis, cervicalis váladék) és mindkét nemnél pharyngeális és rectális váladék tenyésztésével és/vagy molekulárbiológiai (NAAT) eljárással történik. Az antibiotikum rezisztencia meghatározása érdekében törekedni kell a minták tenyésztéses vizsgálatára. 	
	2.3.3.Felszabadító vizsgálat:	Nem szükséges.	
2.4.Fertőtlenítés:	Nem szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Kötelező, a beteg kötelessége az ellátó szakorvost a fertőződés körülményeiről tájékoztatni. A bőr- és nemibeteg gondozó, valamint az STD beteget is ellátó szakrendelő orvosa (gondozója az orvos utasítására) jogosult a megnevezett fertőző forrást felszólítani határidő kitűzésével, hogy saját érdekében jelentkezzen a megadott intézményben orvosi vizsgálaton.	
3.2. Járványügyi érdekből végzett mikrobiológiai szűrővizsgálat:	Kötelező, a gonorrhoeas beteg tünetmentes kontaktjainak mintái járványügyi érdekből végzett mikrobiológiai szűrővizsgálat céljából a járványügyi feladatok ellátására kijelölt mikrobiológiai laboratóriumba küldendők. A betegeknél HIV és syphilis szűrővizsgálatok elvégzése előzetes tanácsadás és a beteg beleegyezése után ajánlott.	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Kötelező, az antibiotikum profilaxist igazoltan gonorrhoeaban szenvedő beteg testváladékaival inkubációs időn belül érintkezett személynél epidemiológiai bizonyítékok alapján végzik.	
3.5. Fertőzőforrás-kutatás:	Kötelező.